Liste over Formel 1-konstruktører

Dette er en liste over Formel 1-konstruktører som har konkurrert i FIAs Formel 1-verdensmesterskap.

Terminologi: Konstruktør vs. team 
I Formel 1-racing har uttrykkene «konstruktør» (constructor) og «deltaker» (entrant) spesifikke og ulike betydninger. En deltaker er den personen eller selskapet som registrerer en bil og en fører til et løp, og som deretter er ansvarlig for å forberede og vedlikeholde den bilen i løpet av løpshelga. Som følge av denne forberedende rollen og den aktive involveringen i gjennomføringen av løpet har uttrykket «team» blitt det vanlige uttrykket for organisasjonen til en deltaker.

Konstruktører 
I henhold til artikkel 6.3 i FIA Sporting Regulations og Concorde-avtalen mellom FIA og Formel 1-teamene er konstruktøren av en motor eller chassis er den person (inkludert enhver bedrift eller organisasjon) som eier de intellektuelle rettighetene til motoren eller chassiset. Vinner av verdensmesterskapet for Formel 1-konstruktører er det konstruktør-teamet som har oppnådd flest poeng i løpet av sesongen. Teamets navn skal omfatte konstruktøren av både chassis og motor. Følgelig, hvis konstruktøren av motor og chassis er den samme, så som Ferrari eller Mercedes, så er teamets navn simpelthen navnet på den konstruktøren. Men hvis chassis og motor er konstruert av forskjellige foretak så skal teamnavnet omfatte begge, med navnet på chassiskonstruktøren plassert foran navnet på motorkonstruktøren, så som McLaren-Mercedes, Red Bull-Renault og Marussia-Cosworth. Ettersom både motor og chassis er inkludert i navnet, så vil chassis kjørt med forskjellige motorer (eksempelvis Lotus-Ford og Lotus-BRM) bli regnet som to separate konstruktørteam. Verdensmestertittelen blir tildelt konstruktøren av chassiset til teamet som oppnår flest poeng. Av denne grunn omfatter denne lista kun chassis-konstruktører. For mer informasjon om motorer, se Formel 1-motorer.

Team
Siden først på 1980-tallet har det vært et krav fra FIA at deltakere i Formel 1-løp eier de intellektuelle rettighetene til chassiset som de deltar med, og som følge av dette har uttrykkene «deltaker» og «konstruktør», og følgelig også «team», blitt synonyme. Forut for dette kunne konstruktører selge sine chassis til så mange andre team som de ønsket. På 1960- og 1970-tallet ble chassis fra Brabham og Lotus i stor utstrekning brukt av andre team, og det var mange konkurransedyktige team som aldri bygde sine egne chassis. Det mest suksessrike eksempelet var Rob Walker Racing Team, som sto for de første seirene i Formel 1 for både Cooper og Lotus.

Det har vært enkelte unntak, hvor et spesialisert selskap, som ikke selv har deltatt i mesterskapet, har blitt hyret for å designe og bygge et chassis for et team. Et eksempel er Lola, som på slutten av 1980-tallet og begynnelsen av 1990-tallet bygde biler for Larrousse og Scuderia Italia. Larousse fikk sine poeng i -sesongen strøket etter at FIA kom fram til at de urettmessig hadde nominert seg selv og ikke Lola som chassis-konstruktør. I 1978 ble det nye Arrows-teamet, som var blitt etablert av tidligere Shadow-ansatte, saksøkt av Shadow som mente at Arrows FA/1-bilen var en kopi av Shadows DN9. Shadow fikk medhold i britisk High Court, som la ned forbud mot at Arrows skulle få delta i løp med FA/1. Det har også vært senere saker med Ligier (1995), Sauber (2004), Scuderia Toro Rosso (2006 & 2007) og Super Aguri (2007 & 2008) hvor team har blitt beskyldt for å bruke et chassis produsert av en annen konstruktør (henholdsvis Benetton, Ferrari, Red Bull og Honda). Det ble imidlertid ikke iverksatt tiltak mot noen av disse teamene, ettersom sportens styrende organer i hvert enkelt tilfelle fant at teamet eide de intellektuelle rettighetene til chassiset de deltok med.

Liste over konstruktører

Konstruktører i 2016-sesongen 
Forklaring: 

Tabellen viser situasjonen etter sesongslutt .

Tidligere konstruktører 
Forklaring: 

Noter til tabellene:
 - Teamet skiftet navn til Caterham før -sesongen. Det het i  Lotus Racing og i  Team Lotus.
 - Force India er en videreføring av Spyker-teamet, som foran -sesongen ble kjøpt opp av Vijay Mallya.
 - Teamet ble etablert under navnet Campos Meta, men endret navn til Hispania Racing før de hadde kjørt noen løp. Til -sesongen ble navnet igjen endret til HRT F1 Team.
 - Lotus F1 er en videreføring av Renault-teamet, som deltok fra  til .
 - Marussia-teamet er en videreføring av Virgin Racing, som deltok i sesongene  og .
 - Det nåværende Mercedes-teamet er en videreføring av Brawn GP, som ble kjøpt opp av Mercedes-Benz foran -sesongen.
 - Red Bull Racing er en videreføring av Jaguar Racing, som ble kjøpt fra Ford av Red Bull GmbH foran -sesongen.
 - Det opprinnelige Sauber-teamet ble etter -sesongen kjøpt opp av BMW, og teamet deltok fra 2006 til 2009 under navnet BMW Sauber. BMW trakk seg ut av Formel 1 etter -sesongen og teamet ble kjøpt tilbake av Peter Sauber.
 - Toro Rosso er en videreføring av Minardi-teamet, som ble kjøpt av Red Bull GmbH foran -sesongen.
 - Fra 1950 til 1957 var Alta også motorleverandør til teamene HWM, Cooper og Connaught.
 - Arrows ble kalt Footwork Arrows fra 1991 til 1996.
 - I  og  var ATS motorleverandør til teamene Derrington-Francis og Charles Vögele Racing, som deltok i et løp hver. 
 - BAR var en videreføring av Tyrrell Racing som i 1997 ble kjøpt av British American Tobacco. Teamet ble senere videreført som Honda (2006), deretter Brawn (2009), og Mercedes GP (2010).
 - Benetton Racing var en videreføring av Toleman-teamet, som ble kjøpt opp av Benetton-familien etter 1985-sesongen. Teamet ble solgt videre til Renault i 2000 og videreført som Renault F1, som senere ble Lotus F1.
 - Fra 1986 til 1995 kjørte Benetton med britisk lisens, og fra 1996 til 2001 med italiensk lisens.
 - Coloni ble i 1991 kjøpt opp av Andrea Sassetti og videreført som Andrea Moda Formula.
 - Frank Williams Racing Cars inkluderer også bilene til Politoys (), Iso Marlboro (-) og Wolf-Williams (). Før 1972 kjørte FWRC kundechassis. Teamet ble videreført som Walter Wolf Racing etter at Walter Wolf overtok aksjemajoriteten i selskapet. Det nåværende WilliamsF1 var en ny konstruktør som ble etablert av Frank Williams og Patrick Head etter at Williams forlot Wolf-Williams, under navnet Williams Grand Prix Engineering.
 - Jaguar Racing var en videreføring av Stewart Grand Prix som ble kjøpt av Ford i 1999. Teamet ble foran -sesongen kjøpt opp av Red Bull GmbH og videreført som Red Bull Racing.
 - Jordan-teamet ble foran -sesongen solgt og videreført som Midland F1 Racing, senere Spyker F1 (2007) og Force India (2008).
 - Inkluderer ikke Kurtis' deltakelse i Indianapolis 500 fra 1950 til 1960.
 - Leyton House var en videreføring av March Engineering.
 - Ligier ble videreført som Prost Grand Prix.
 - Lola inkluderer også bilene til Larrousse () og Mastercard Lola ().
 - March ble videreført som Leyton House Racing, men dukket senere opp som March for en siste sesong.
 - Midland var en videreføring av Jordan Grand Prix, som senere ble videreført som Spyker F1 (2007), og deretter Force India (2008).
 - Minardi ble videreført som Scuderia Toro Rosso.
 - Osella ble videreført som Fondmetal.
 - Prost var en videreføring av Ligier.
 - Renault byttet før 2011-sesongen fra fransk til britisk lisens, som følge av samarbeidet med bilfabrikanten Lotus
 - Shadow hadde amerikansk lisens fra 1973 til 1975 og britisk lisens fra 1976 til 1980.
 - Spyker var en videreføring av Jordan Grand Prix og Midland F1 Racing, og ble senere igjen videreført som Force India.
 - Stewart ble videreført som Jaguar Racing.
 - Toleman ble videreført som Benetton Formula.
 - Tyrrell ble videreført som British American Racing.
 - Teamet ble etablert under navnet Manor GP, men endret navn til Virgin Racing før de hadde kjørt noen løp. Til -sesongen ble navnet igjen endret, til Marussia Virgin Racing.
 - Virgin-teamet byttet før 2011-sesongen fra en britisk til russisk lisens, som følge av samabeidet med Marussia
 - Wolf var en videreføring av Frank Williams Racing Cars.

Konstruktører i Indianapolis 500 1950-1960 
Dette er konstruktører hvis eneste deltakelse i verdensmesterskapet var i Indianapolis 500, som var en del av verdensmesterskapet fra 1950 til 1960. Alle var hjemmehørende i USA.

Private deltakere 
Dette er en liste over deltakere som aldri bygget sitt eget chassis, og derfor ikke var «konstruktører»:

Referanser

Eksterne lenker 

Formula1.com
ChicaneF1.com
StatsF1.com
All Formula One Info

 
Konstruktører